ᱠᱷᱟᱡᱽᱱᱟ
ᱠᱷᱟᱡᱽᱱᱟ ᱫᱚ ᱠᱟᱹᱣᱰᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱚᱨᱠᱟᱨ ᱴᱷᱮᱱ ᱮᱢ ᱦᱩᱭᱩᱜ-ᱟ ᱾
ᱱᱚᱶᱟ ᱠᱟᱹᱣᱰᱤ ᱫᱚ ᱥᱚᱨᱠᱟᱨ ᱞᱟᱹᱜᱤᱫ ᱠᱟᱹᱢᱤ ᱠᱟᱱ ᱦᱚᱲ ᱠᱚ ᱮᱢᱟᱠᱚᱣᱟ, ᱚᱱᱟ ᱥᱟᱶᱛᱮ ᱥᱚᱨᱠᱟᱨ ᱦᱚᱲ ᱠᱚᱣᱟᱜ ᱵᱷᱟᱹᱞᱟᱹᱭ ᱞᱟᱹᱜᱤᱫᱽᱼᱮ ᱠᱷᱟᱨᱪᱟᱭᱟ ᱾ ᱱᱚᱶᱟ ᱠᱟᱹᱣᱰᱤ ᱛᱮᱜᱮ ᱯᱷᱟᱹᱫᱽ, ᱯᱟᱞᱴᱚᱱ ᱮᱢᱟᱱ ᱠᱟᱹᱢᱤ ᱠᱟᱱ ᱦᱚᱲ ᱠᱚ ᱮᱢᱟ ᱠᱚᱣᱟ ᱾ ᱥᱮᱪᱮᱫ, ᱨᱟᱱ-ᱢᱩᱜᱟᱹᱱ ᱥᱟᱶᱛᱮ ᱡᱟᱦᱟᱸᱱᱟᱜ ᱠᱚ ᱛᱮᱭᱟᱨ ᱟᱨᱵᱟᱝ ᱟᱹᱨᱩ ᱨᱩᱣᱟᱹᱲ ᱡᱮᱢᱚᱱ ᱚᱲᱟᱜ ᱠᱚ, ᱦᱚᱨ ᱠᱚ, ᱯᱚᱞ ᱮᱢᱟᱱ ᱮᱢᱟᱱ ᱠᱚ ᱞᱟᱹᱜᱤᱫ ᱦᱚᱸ ᱠᱷᱟᱨᱪᱟᱜᱼᱟ᱾
ᱠᱡᱷᱟᱡᱽᱱᱟ ᱨᱮᱱᱟᱜ ᱞᱮᱠᱟᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱭᱢᱟ ᱞᱮᱠᱟᱱ ᱠᱷᱟᱡᱽᱱᱟ ᱢᱮᱱᱟᱜ-ᱟ, ᱚᱱᱟᱠᱚ ᱞᱟᱛᱟᱨ ᱨᱮ ᱚᱞ ᱮᱱᱟ ᱺ-
- ᱠᱚᱢᱯᱟᱹᱱᱤ ᱨᱮᱱᱟᱜ ᱟᱨᱡᱟᱶ ᱪᱮᱛᱟᱱ ᱮᱢᱚᱜ ᱠᱟᱱ ᱠᱷᱟᱡᱽᱱᱟ ᱫᱚ ᱠᱚᱨᱯᱚᱨᱮᱴ ᱠᱷᱟᱡᱽᱱᱟ ᱠᱚ ᱢᱮᱛᱟᱜ ᱠᱟᱱᱟ ᱾
- ᱢᱤᱫ ᱦᱚᱲᱟᱜ ᱟᱨᱡᱟᱣ ᱠᱟᱹᱣᱰᱤ ᱪᱮᱛᱟᱱ ᱨᱮ ᱞᱟᱜᱟᱣᱜ ᱠᱟᱱ ᱠᱷᱟᱡᱽᱱᱟ ᱫᱚ ᱟᱨᱡᱟᱣ ᱠᱷᱟᱡᱽᱱᱟ ᱵᱟᱝᱢᱟ ᱤᱱᱠᱚᱢ ᱠᱷᱟᱡᱽᱱᱟ ᱠᱚ ᱢᱮᱛᱟᱜ-ᱟ ᱾
- ᱢᱤᱫ ᱦᱚᱲᱟᱜ ᱠᱤᱨᱤᱧ ᱪᱮᱛᱟᱱ ᱨᱮᱱᱟ ᱠᱷᱟᱡᱽᱱᱟ ᱠᱟᱹᱣᱰᱤ ᱫᱚ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱵᱟᱝᱢᱟ ᱥᱮᱞᱥ ᱴᱮᱠᱥ ᱠᱚ ᱢᱮᱛᱟᱜ-ᱟ ᱾
- ᱢᱤᱫ ᱦᱚᱲᱟᱜ ᱟᱯᱱᱟᱨ ᱟᱠᱟᱫ ᱫᱷᱚᱱ ᱪᱮᱛᱟᱱ ᱨᱮᱱᱟᱜ ᱠᱷᱟᱡᱽᱱᱟ ᱫᱚ ᱫᱷᱚᱱ ᱠᱷᱟᱡᱽᱱᱟ ᱵᱟᱝ ᱯᱨᱚᱯᱚᱨᱴᱤ ᱴᱮᱨᱥ ᱠᱚ ᱢᱮᱛᱟᱜ-ᱟ, ᱚᱱᱟ ᱡᱤᱱᱤᱥ ᱠᱚ ᱡᱮᱢᱚᱱ ᱚᱲᱟᱜ, ᱡᱟᱜᱟ ᱮᱢᱟᱱ ᱾
- ᱚᱯᱷᱤᱥᱤᱭᱟᱞ ᱠᱟᱜᱚᱡᱽ-ᱯᱚᱛᱚᱨ ᱛᱮᱭᱟᱨ ᱡᱚᱷᱟᱜ ᱠᱚ ᱤᱫᱤᱭᱮᱫ ᱠᱷᱟᱡᱽᱱᱟ ᱫᱚ ᱥᱴᱟᱢᱯ ᱰᱤᱣᱴᱤᱡᱽ ᱠᱚ ᱢᱮᱛᱟᱜ ᱠᱟᱱᱟ ᱾
- ᱢᱤᱫ ᱦᱚᱲ ᱜᱚᱡ ᱞᱮᱱ ᱨᱮ ᱡᱟᱦᱟᱸ ᱠᱷᱟᱡᱽᱱᱟ ᱠᱚ ᱮᱢ ᱮᱫᱟ ᱚᱱᱟ ᱫᱚ ᱤᱱᱦᱮᱨᱤᱴᱮᱱᱥ ᱟᱨᱵᱟᱝ ᱤᱥᱴᱮᱴ ᱴᱮᱠᱥ ᱠᱚ ᱢᱮᱛᱟᱜ-ᱟ ᱾
ᱱᱚᱣᱟ ᱠᱚ ᱦᱚᱸ ᱯᱮ ᱛᱷᱚᱠ ᱨᱮ ᱠᱚ ᱦᱟᱹᱴᱤᱧ ᱟᱠᱟᱫ-ᱟ
- ᱯᱷᱞᱟᱴ ᱴᱮᱠᱥᱮᱥ: ᱡᱚᱛᱚ ᱦᱚᱲ ᱜᱮ ᱥᱚᱢᱟᱱ ᱥᱟᱭᱠᱚᱨᱟ ᱠᱷᱟᱡᱽᱱᱟ ᱮᱢ ᱦᱩᱭ ᱟᱠᱚᱣᱟ ᱾ ᱨᱩᱥᱤᱭᱟ ᱨᱮ ᱯᱷᱞᱟᱴ ᱤᱱᱠᱚᱢ ᱴᱮᱠᱥ ᱢᱮᱱᱟᱜ-ᱟ ᱟᱨ ᱡᱚᱛᱚ ᱦᱚᱲ ᱑᱓% ᱴᱮᱠᱥ ᱮᱢ ᱦᱩᱭ ᱟᱠᱚ ᱠᱟᱱᱟ ᱾
- ᱯᱨᱚᱜᱨᱮᱥᱤᱵᱽ ᱴᱮᱠᱥᱮᱥ: ᱵᱟᱹᱲᱛᱤ ᱠᱟᱹᱣᱰᱤ ᱟᱨᱡᱟᱣ ᱟᱠᱟᱠ ᱦᱚᱲᱫᱚ, ᱵᱟᱹᱲᱛᱤ ᱜᱮ ᱠᱷᱟᱡᱽᱱᱟ ᱮᱢ ᱦᱩᱭ ᱟᱠᱚᱣᱟ, ᱱᱚᱣᱟ ᱨᱟᱭ ᱫᱚ ᱟᱭᱢᱟ ᱫᱤᱥᱚᱢ ᱨᱮᱜᱮ ᱢᱮᱱᱟᱜ-ᱟ ᱾
- ᱨᱤᱜᱽᱨᱮᱥᱤᱵᱽ ᱴᱮᱠᱥᱮᱥ: ᱦᱚᱲ ᱠᱚᱢ ᱠᱚ ᱟᱨᱡᱟᱣᱟ ᱢᱮᱱᱠᱷᱟᱱ ᱵᱟᱹᱲᱛᱤ ᱠᱷᱟᱡᱽᱱᱟ ᱮᱢ ᱦᱩᱭᱩᱜ-ᱟ, ᱱᱚᱣᱟ ᱫᱚ ᱨᱤᱜᱽᱨᱮᱥᱤᱵᱽ ᱴᱮᱠᱥ ᱠᱚ ᱢᱛᱟᱜ-ᱟ ᱾ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱫᱚ ᱨᱤᱜᱽᱨᱮᱥᱤᱵᱽ ᱠᱷᱟᱡᱽᱱᱟ ᱠᱚ ᱢᱮᱛᱟᱜ ᱠᱟᱱᱟ, ᱪᱮᱫᱟᱜ ᱥᱮ ᱠᱚᱢ ᱟᱨᱡᱟᱣᱮᱱ ᱦᱚᱲ ᱫᱚ ᱵᱟᱹᱲᱛᱤ ᱜᱮ ᱮᱢ ᱦᱩᱭ ᱟᱠᱚ ᱠᱟᱱᱟ, ᱠᱤᱥᱟᱹᱬ ᱦᱚᱲ ᱠᱚ ᱡᱚᱠᱷᱟ ᱨᱮ ᱾
ᱟᱭᱢᱟ ᱞᱮᱠᱟᱱ ᱵᱷᱮᱯᱮᱫ ᱠᱷᱟᱡᱽᱱᱟ ᱮᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟᱨᱤᱱ ᱥᱚᱨᱠᱟᱨ ᱵᱷᱮᱯᱮᱫ ᱟᱨᱟᱭᱢᱟ ᱠᱷᱟᱡᱽᱱᱟ ᱠᱚ ᱤᱫᱤᱭᱮᱫ-ᱟ ᱾
ᱡᱩᱢᱤᱫᱽ ᱯᱚᱱᱚᱛ ᱨᱮ , ᱫᱟᱹᱭᱠᱟᱹ ᱞᱮᱠᱟᱛᱮ , ᱡᱟᱹᱛᱤᱭᱟᱹᱨᱤ ᱥᱚᱨᱠᱟᱨ ᱟᱨᱡᱟᱣᱣᱠᱷᱟᱡᱽᱱᱟ ᱤᱫᱩᱭᱟᱭ, ᱟᱨᱦᱚᱸ ᱯᱚᱱᱚᱛ ᱥᱚᱨᱠᱟᱨᱟᱜ ᱟᱨᱡᱟᱣ ᱟᱨᱵᱟᱝ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱢᱮᱱᱟᱜ-ᱟ ᱟᱨᱵᱟᱝᱠᱷᱟᱱ ᱵᱟᱱᱟᱨ ᱦᱚᱸ ᱟᱨ ᱱᱟᱜᱟᱨ ᱨᱮᱦᱚᱸ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱵᱟᱝᱠᱷᱟᱱ ᱫᱷᱚᱱ ᱠᱷᱟᱡᱽᱱᱟ ᱢᱮᱱᱟᱜ-ᱟ ᱾ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱫᱚ ᱡᱚᱛᱚ ᱫᱤᱥᱚᱢ ᱨᱮ ᱵᱷᱮᱯᱮᱫ ᱜᱮᱭᱟ ᱾
ᱥᱮᱫᱟᱭ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱮᱫᱟᱭ ᱫᱚ ᱢᱤᱫ ᱱᱟᱜᱟᱨ ᱵᱟᱝᱠᱷᱟᱱ ᱴᱷᱟᱶ ᱮᱴᱟᱜ ᱴᱷᱟᱶ~ᱮ ᱟᱴᱟᱠᱟ (attack) ᱟᱨ ᱚᱸᱰᱮᱱ ᱠᱚ ᱦᱚᱲ ᱠᱷᱟᱡᱽᱱᱟ ᱮᱢ ᱦᱩᱭ ᱟᱠᱚᱟ ᱾ ᱚᱸᱰᱮᱱ ᱠᱚ ᱦᱚᱲ ᱠᱟᱹᱣᱰᱤ ᱵᱟᱝᱠᱷᱟᱱ ᱡᱟᱦᱟᱸᱱ ᱡᱤᱱᱤᱥ ᱮᱢ ᱦᱩᱭ ᱟᱠᱟᱣᱟ ᱮᱱᱠᱷᱟᱱ ᱵᱟᱠᱚ ᱟᱴᱟᱠ ᱠᱚᱣᱟ ᱾ ᱰᱮᱱᱤᱜᱮᱞᱰ ᱫᱚ ᱧᱩᱛᱯᱢᱟᱱᱟᱜ ᱴᱨᱤᱵᱩᱴ (tribute) ᱛᱟᱦᱮᱸ ᱠᱟᱱᱟ, ᱩᱱ ᱡᱚᱠᱷᱟᱜ ᱰᱮᱱᱢᱟᱨᱠ ᱨᱤᱱ ᱦᱚᱲ ᱟᱫᱷᱟ ᱤᱝᱞᱚᱸᱰ ᱠᱚ ᱡᱤᱛᱠᱟᱹᱨ ᱞᱮᱫ ᱛᱟᱦᱮᱸᱫ ᱟᱨ ᱤᱝᱞᱤᱥ ᱦᱚᱲ ᱢᱤᱫ ᱦᱟᱡᱟᱨ ᱨᱩᱯᱟᱹ (silver) ᱠᱟᱹᱣᱰᱤ ᱮᱢ ᱦᱩᱭᱟᱫ ᱠᱚ ᱛᱟᱦᱮᱸᱫ ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- WikiCPA.com tax articles
- Tax Rates and Tax Revenue by Seth J. Chandler and
- Per Unit Tax by Fiona Maclachlan, Wolfram Demonstrations Project
- http://www.bharat.gov.in/citizen/taxes.php
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck wol_Latn eng_Latn eng_Latn zho_Hans